recursal/SuperWikiNEXT-32B huggingface dataset:
**জনপ্রশাসন পদক** গণপ্রজাতন্ত্রী বাংলাদেশ সরকারের কর্মকর্তা-কর্মচারীদের সৃজনশীল ও উদ্ভাবনী কার্যক্রমের স্বীকৃতিস্বরুপ প্রদান করা হয়। সরকারি উচ্চ পদস্থ কর্মকর্তাদেরকে কাজের প্রতি উৎসাহী করতে ২০১৫ সালে প্রধানমন্ত্রী শেখ হাসিনা এর প্রবর্তন করেন। **জনপ্রশাসন পদক**-২০১৫ নীতিমালা অনুসারে সরকারি কর্মকর্তা কর্মচারীদের জন্যে রাষ্ট্র থেকে সর্বোচ্চ স্বীকৃতি হিসেবে পরিচিত। প্রদক প্রাপ্ত সরকারি কর্মকর্তাগণ নামের শেষে পিএএ (PAA) যুক্ত করতে পারেন।

ইতিহাস
------

জনপ্রশাসনের মেধা, মননশীলতা, সৃজনশীল কর্ম ও উদ্ভাবনী প্রয়াসকে উৎসাহিত করার মাধ্যমে কর্মস্পৃহা ও প্রাতিষ্ঠানিক সক্ষমতা বৃদ্ধির লক্ষ্যে জনপ্রশাসন পদক নীতিমালা ২০১৫ প্রণয়ন করা হয়। সরকারের উন্নয়ন লক্ষ্যমাত্রা অর্জনে জনপ্রশাসনে গতিশীলতা নিয়ে আসতে ২৫ জানুয়ারি ২০১৫ তারিখে নীতিমালা চূড়ান্ত করে প্রধানমন্ত্রী শেখ হাসিনা জনপ্রশাসন পদক প্রবর্তন করেন। ২০১৬ সালে প্রথমবারে সরকারের ৩০ জন কর্মকর্তাকে জনপ্রশাসন পদক দেয়া হয়। এ পদকে মনোনিতদের যাচাই-বাছাইসহ নীতিমালাকে কাঠামোগত রূপদানে ২০১৬ সালে নীতিমালা সংশোধন করা হয়।

বিবরণ
-----

সরকারি কর্মকর্তাদের সংস্কার কার্যক্রম , দলগত উদ্যোগ, উন্নত অনুশীলন, উন্নততর সেবা, কোনো বিষয়ের প্রতি নতুন প্রস্তাবনা, সুশাসন, তথ্যপ্রযুক্তি প্রসারে অবদান, ই-গভর্ন্যান্স, দফতরে নাগরিকদেদর অংশগ্রহণ, ভূমিকা ও সম্পৃক্ততা বৃদ্ধি, স্থানীয় সংস্কৃতি ও সামাজিক প্রতিভার উন্নয়ন, স্থায়ী প্রকৃতির উৎপাদনশীল সম্পদ সৃষ্টি, টেকসই সরকারি-বেসরকারি অংশীদারত্ব, দক্ষতা বৃদ্ধি, দুর্নীতি হ্রাস, দারিদ্র্য বিমোচন, প্রাতিষ্ঠানিক উন্নয়ন, সরকারি কর্ম ও প্রযুক্তিগত পদ্ধতির উৎকর্ষ সাধন এবং নারী উন্নয়নে অবদান স্বরুপ একক এবং যৌথভাবে জনপ্রশাসন পদক দেয়া হয়।

পুরস্কারের ধরন
--------------

জাতীয় কিংবা জেলা পর্যায়ে মনোনিত সরকারি কর্মকর্তা, কর্মকর্তাদের কয়েকজ মিলে (দল) এবং সরকারি প্রাতিষ্ঠানকে সাধারণ ও কারিগরি বিভাগে জনপ্রশাসক প্রদান করা হয়। এ পদকে ১৮ ক্যারেটের এক ভরি স্বর্ণ থাকে। পুরস্কারপ্রাপ্ত ব্যক্তিকে নগদ এক লাখ টাকা, দল বা যৌথ হলে প্রতি কর্মকর্তাকে এক লাখ টাকা। দলের সদস্য সংখ্যার ওপর ভিত্তি করে সর্বোচ্চ পাঁচ লাখ টাকা এবং ক্রেস্ট প্রদান করা হয়। সরকারি কোনো বিভাগ মনোনিত হলে শুধুমাত্র ক্রেস্ট প্রদান করা হয়। এছাড়া জাতীয় ও জেলা পর্যায়ে সরকারি কর্মকর্তা, কর্মকর্তাদের দল এবং সরকারি বিভাগ এ তিন পর্যায়ে সম্মাননা দেয়া হয়।

মনোনয়ন কমিটি
-------------

জনপ্রশাসন পদকে প্রতিবছর সকারি কর্মকর্তাদের আবেদনের প্রেক্ষিতে যাচাই-বাছাই শেষে ১৫টি মনোনয়ন কমিটি চূড়ান্তদের তালিকা তৈরি করে। কমিটিগুলি হল:

1. মন্ত্রী পরিষদ সচিব -সভাপতি
2. প্রধানমন্ত্রীর মুখ্য সচিব -সদস্য
3. সচিব, অর্থ বিভাগ -সদস্য
4. সচিব শিক্ষা মন্ত্রণারয় -সদস্য
5. সচিব, বিজ্ঞান ও প্রযুক্তি মন্ত্রণালয় -সদস্য
6. সচিব, স্থানীয় সরকার বিভাগ -সদস্য
7. সচিব, স্বাস্থ্য ও পরিবার কল্যাণ মন্ত্রণালয়য় -সদস্য
8. সচিব, কৃষি মন্ত্রণালয় -সদস্য
9. সচিব, তথ্য মন্ত্রণালয় -সদস্য
10. সচিব, পরিবেশ ও বন মন্ত্রণালয় - সদস্য
11. সচিব, সাংস্কৃতিক বিষয়ক মন্ত্রণালয় -সদস্য
12. সরকার কর্তৃক মনোনিত **৩ জন** বিশিষ্ট ব্যক্তি -সদস্য
13. সচিব, জনপ্রশাসন মন্ত্রণালয় -সদস্য

আরো দেখুন
---------

* একুশে পদক
* স্বাধীনতা পুরস্কার

তথ্যসূত্র
---------

1. 1 2 3 4 5  "জনপ্রশাসন পদক নীতিমালা"। *পরিকল্পনা মন্ত্রণালয়ের অফিসিয়াল ওয়েবসাইট*। সংগ্রহের তারিখ ১১ জুন ২০১৯।
2. 1 2 3  "জনপ্রশাসন পদক পাচ্ছে ৩০ ব্যক্তি প্রতিষ্ঠান"। দৈনিক সমকাল। ২২ জুলাই ২০১৬। সংগ্রহের তারিখ ১১ জুন ২০১৯। [*স্থায়ীভাবে অকার্যকর সংযোগ*]
**স্ন্যাপটিউব** একটি বিনামূল্যের অ্যান্ড্রয়েড অ্যাপ যা ভিডিও, অডিও ডাউনলোড করে এবং সোশ্যাল মিডিয়া অ্যাগ্রিগেটর হিসেবেও কাজ করে। এটি ১৪৪পি, ৭২০পি, ১০৮০পি এইচডি, ২কে এইচডি, ৪কে এইচডি এবং এমপি৩ ও এম৪এতে অডিও ফরম্যাটে ভিডিও রেজোলিউশন প্রদান করে। স্ন্যাপটিউবের মাধ্যমে, ব্যবহারকারীরা তাদের সমস্ত প্ল্যাটফর্মে (ফেসবুক, ইনস্টাগ্রাম, টিকটক এবং অন্যান্য সমস্ত) অসংখ্য অ্যাপ ব্যবহার না করেই বিষয়বস্তু সন্ধান করতে পারে। জুন ২০২০ পর্যন্ত, অ্যাপ্লিকেশনটি ১০০মিলিয়নেরও বেশি ব্যবহারকারী ব্যবহার করেছেন।

২০১৯ সালে আপস্ট্রিম সতর্ক করেছিল যে ব্যবহারকারীদের তাদের অজান্তেই অদৃশ্য বিজ্ঞাপনগুলি পরিবেশন করা হয় যা ডিভাইসে নীরবে চালানো হয়, অ্যাপ নির্মাতাকে ব্যবহারকারীর মোবাইল ডেটা এবং ব্যাটারির শক্তি মন্থন করার ব্যয়ে বিজ্ঞাপনের আয় জেনারেট করার অনুমতি দেয়। আপস্ট্রিম অনুসারে, তাদের সিকিউর-ডি প্ল্যাটফর্ম ৪.৪ মিলিয়ন ডিভাইসে স্ন্যাপটিউব ইনস্টল থেকে "৭০ মিলিয়নেরও বেশি সন্দেহজনক মোবাইল লেনদেনের অনুরোধ" সনাক্ত করেছে এবং ব্লক করেছে।

গুগল প্লে স্টোর থেকে অ্যাপ্লিকেশনটি সরিয়ে দেয়ার পর, স্ন্যাপটিউব ম্যাঙ্গো এসডিকে নামক একটি তৃতীয় পক্ষের সফ্টওয়্যার ডেভেলপমেন্ট কিটকে দোষারোপ করেছে, ডেভেলপার আপত্তিকর এসডিকে অপসারণ করেছে বলে দাবি করেছে৷ কোম্পানি অবিলম্বে পদক্ষেপ নিয়েছে এবং একটি আপডেট প্রকাশ করেছে যা পরবর্তী সংস্করণগুলি থেকে ম্যাঙ্গো এসডিকে সরিয়ে দিয়েছে।

প্রতারণামূলক আচরণের জন্য অন্যান্য অ্যাপেও ম্যাঙ্গো পাওয়া গেছে। আপস্ট্রিমের মতে, এই তৃতীয় পক্ষের এসডিকে এই প্রতারণামূলক বিজ্ঞাপন কার্যকলাপে জড়িত হতে একটি কেন্দ্রীয় সার্ভার থেকে অতিরিক্ত উপাদান ডাউনলোড করে এবং এর কার্যকলাপ লুকানোর জন্য পুনর্নির্দেশ এবং অস্পষ্টতার চেইন ব্যবহার করে।

আরও দেখুন
---------

* ইউটিউব প্রিমিয়াম

তথ্যসূত্র
---------

1. ↑  Jacobs, Jesse (২০২০-০৬-১৭)। "SnapTube: Why you need the latest version of this video-saving app"। www.thesouthafrican.com। ২০২২-০৭-০৬ তারিখে মূল থেকে আর্কাইভ করা। সংগ্রহের তারিখ ২০২১-০৫-২৪।
2. 1 2  Doffman, Zak। "New Android Warning: 40M Users Installed Video App Hiding Devious Malware—Delete Now"। *Forbes*। ২০২১-০৫-২০ তারিখে মূল থেকে আর্কাইভ করা। সংগ্রহের তারিখ ২০২১-০৫-২০।
3. ↑  Vonau, Manuel (২৩ অক্টোবর ২০১৯)। "[Update: Rogue third-party SDK removed] Snaptube caught with ad click fraud scheme and unwanted subscription signups"। www.androidpolice.com। ২০ মে ২০২১ তারিখে মূল থেকে আর্কাইভ করা। সংগ্রহের তারিখ ৯ মার্চ ২০২০।
4. ↑  Whittaker, Zack (২০১৯-১০-১৭)। "Popular app Snaptube accused of ad fraud, say researchers"। ২০২৩-০৪-০৫ তারিখে মূল থেকে আর্কাইভ করা। সংগ্রহের তারিখ ২০২১-০৫-২৫।
**এস কে বি এম ডিগ্রী কলেজ** বা **সৈয়দ কামসর-ও-বার মুসলিম ডিগ্রী কলেজ** (পূর্বে **মুসলিম রাজপুত ইন্টার কলেজ** নামে পরিচিত) ভারতের উত্তরপ্রদেশ রাজ্যের দিলদারনগর শহরের পূর্ব দিকে অবস্থিত একটি শিক্ষাপ্রতিষ্ঠান। এসকেবিএম ইন্টার কলেজ ২০১৩ সালে একটি ডিগ্রি কলেজ এর মর্যাদা পাই। এটি গাজীপুর জেলার প্রাচীনতম কলেজগুলির মধ্যে একটি যা ১৯৩৮ সালে মুসলিম রাজপুত উচ্চ বিদ্যালয় হিসাবে প্রতিষ্ঠিত হয় এবং ১৯৯৯ সালে সৈয়দ কামসার-ও-বার মুসলিম ইন্টার কলেজ, দিলদারনগর নামে নামকরণ করা হয়।

ইতিহাস
------

মোহাম্মদ সৈয়দ খান সারা জীবন কামসর-ও-বারের শিক্ষার মান উন্নয়নের চেষ্টা করেছিলেন। তিনি ১৮৯৪ সালে ঐতিহাসিক গ্রাম উসিয়ায় জন্মগ্রহণ করেছিলেন। প্রথম বিভাগের সাথে প্রেসিডেন্সি কলেজ থেকে বিএ (অনার্স) শেষ করার পর তিনি পাটনার পাটনা কলেজে লেকচারার হিসেবে যোগদান করেন। জয়প্রকাশ নারায়ণ তাঁর ছাত্র ছিলেন। পরে তিনি **বিহারের** ডেপুটি কালেক্টর পদে নিযুক্ত হন।

১৯৩৮ সালে তিনি দিলদার নগরে মুসলিম রাজপুত উচ্চ বিদ্যালয় প্রতিষ্ঠা করেন। ১৯৪৯ সালে রাজপুত উচ্চ বিদ্যালয়টি মুসলিম রাজপুত ইন্টার কলেজে পরিণত হয়। ১৯৬৯ সালে রাজপুত ইন্টার কলেজটির নতুন নামকরণ করা হয় সৈয়দ কামসর-ও-বার মুসলিম ইন্টার কলেজ। তিনি ১৯৬৬ সালে মারা যান এবং তাকে পাটনাতে দাফন করা হয়।

বহিঃসংযোগ
---------

* সরকারী ওয়েবসাইট  ওয়েব্যাক মেশিনে আর্কাইভকৃত ৩০ জানুয়ারি ২০১৯ তারিখে

তথ্যসূত্র
---------
ইয়েজিদিজম একটি ধর্ম যা ইয়েজিদিদের দ্বারা অনুসরণ করা হয়। ইয়েজিদিরা বিশ্বাস করে যে একমাত্র সত্য ঈশ্বর হলেন ইয়েজিদ, যিনি ফেরেশতাদের রাজা। ইয়েজিদি ধর্ম একটি বহু-ঈশ্বরবাদী ধর্ম যা ফেরেশতাদের, দেবতাদের এবং পবিত্র আত্মার পূজা করে। ইয়েজিদিজমকে প্রায়শই কুর্দিদের প্রাচীন ধর্ম হিসাবে দেখা হয়, যা মিত্রিক ধর্মের সাথে সম্পর্কিত। মিত্রিক ধর্ম একটি প্রাচীন ইরানী ধর্ম ছিল যা সূর্য দেবতা মিত্রকে কেন্দ্র করে ছিল। ইয়েজিদি ধর্মে, ইয়েজিদকে প্রায়শই সূর্য দেবতা হিসাবে দেখা হয়। ইয়েজিদিজমকে প্রায়শই ইসলাম-পূর্ব একটি ধর্ম হিসাবে দেখা হয়। ইয়েজিদি ধর্ম ইসলামের আগমনের আগে থেকেই কুর্দিদের দ্বারা অনুসরণ করা হয়েছিল। ইয়েজিদিজম শব্দটি কুর্দি এবং বেলজিয়ান বিজ্ঞানী মেহর্দদ ইজাদি দ্বারা প্রবর্তিত এবং প্রস্তাবিত হয়েছিল। ইজাদি বিশ্বাস করেন যে ইয়েজিদিজম হল কুর্দিদের "মূল" ধর্ম।

তথ্যসূত্র
---------

1. ↑  Foltz, Richard (২০১৭)। "The "Original" Kurdish Religion? Kurdish Nationalism and the False Conflation of the Yezidi and Zoroastrian Traditions"। *Journal of Persianate Studies*। **10** (1): 91 (note 3)। ডিওআই:10.1163/18747167-12341309। The alleged pan-Kurdish proto-religion called "Yazdanism" is a fabrication of contemporary Kurdish scholar Mehrdad Izady উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Foltz, Richard (৭ নভেম্বর ২০১৩)। "Two Kurdish Sects: The Yezidis and the Yaresan"। *Religions of Iran: From Prehistory to the Present*। Oneworld Publications। পৃষ্ঠা 219। আইএসবিএন 978-1-78074-307-3। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**স্বামী সত্যানন্দ পুরী** (১৯০২ - ১১ মার্চ ১৯৪২), (যার পূর্ব নাম **প্রফুল্ল কুমার সেন**) ছিলেন একজন ভারতীয় বিপ্লবী এবং দার্শনিক।

জীবনী
-----

প্রফুল্ল কুমার সেন অবিভক্ত বাংলার অধুনা  বাংলাদেশের ফরিদপুরে জন্ম গ্রহণ করেন। বাল্যকালেই তিনি ফরিদপুরের অনুশীলন সমিতিতে যোগ দেন। পরে বেলুড়ে রামকৃষ্ণ মিশনের সঙ্গে যুক্ত হন। প্রফুল্ল কুমার কলকাতা বিশ্ববিদ্যালয় এবং শান্তিনিকেতনের বিশ্বভারতী বিশ্ববিদ্যালয়ে প্রাচ্য দর্শন নিয়ে পড়াশোনা করেন। সনাতন ধর্ম ও জাতীয়তাবাদী আদর্শ প্রচারের যুক্ত হন। শান্তিনিকেতনে রবীন্দ্রনাথ ঠাকুরের সংস্পর্শ আসেন এবং রবীন্দ্রনাথ ঠাকুরের দ্বারা উৎসাহিত হয়ে, তিনি ১৯৩২ খ্রিস্টাব্দে থাইল্যান্ড গমন করেন। তার দার্শনিক রচনাসমূহ ও বক্তৃতা থাইল্যান্ডের জনগণ এবং সেখানে বসবাসকারী ভারতীয়ের প্রশংসা লাভ করে। তিনি স্বামী সত্যানন্দ পুরী নামে পরিচিত হন। ১৯৩৯ খ্রিস্টাব্দে তিনি সেখানে থাই-ভারত সাংস্কৃতিক লজ প্রতিষ্ঠা করেন থাইল্যান্ডে সত্যানন্দ চুলালংকর্ন বিশ্ববিদ্যালয়ে তুলনামূলক ধর্মতত্ত্বের অধ্যাপক পদে নিযুক্ত হন এবং তিনি *ডক্টরেট* উপাধি পান। ছয় মাসের মধ্যেই তিনি থাই ভাষা আয়ত্ত করেন। রামায়ণ, মহাত্মা গান্ধীর জীবনী, ভারতীয় দর্শনের বেশ কিছু রচনা এবং জীবনী অনুবাদ করেন। সাহিত্যকর্মে তার কুড়িটিরও বেশী গ্রন্থ প্রকাশিত হয়।

বিপ্লবী ক্রিয়াকলাপ
-------------------

১৯৩৯ খ্রিস্টাব্দে দ্বিতীয় বিশ্বযুদ্ধের শুরুতে স্বামী সত্যানন্দের গঠিত ভারতীয় জাতীয় কাউন্সিল, জ্ঞানী প্রীতম সিং ধিলনের  ভারতীয় স্বাধীনতা লীগের সঙ্গে ভারতীয় স্বাধীনতা আন্দোলনের লক্ষ্যে সশস্ত্রভাবে ভারতীয় প্রতিরোধকে সমর্থন করার জন্য জাপানিদের উদ্দীপিত করতে সহায়ক হয়েছিল। বিপ্লবী রাসবিহারী বসুর সঙ্গে যোগ দিয়ে *ইন্ডিয়ান ন্যাশনাল আর্মি* গঠনে সাহায্য করেন। সর্দার প্রীতম সিং ধিলন এবং স্বামী সত্যানন্দ পুরীই প্রথম ইওয়াইচি ফুজিওয়ারা এবং ফুজিওয়ারা কিকানের সঙ্গে জাপানী নীতির বিষয়ে আলোচনা করেন এবং ভারতের স্বাধীনতা আন্দোলনে তাদের সমর্থনের প্রতিশ্রুতি আদায়ে  ভারতীয় স্বাধীনতা লীগের এবং আজাদ হিন্দ ফৌজের ভিত্তি তৈরি হয়।

জীবনাবসান
---------

১৯৪২ খ্রিস্টাব্দের মার্চ মাসে সর্দার প্রীতম সিং ধিলন ও স্বামী সত্যানন্দ পুরী বিমানযোগে টোকিও সম্মেলনের পথে বিমান দুর্ঘটনায় নিহত হন।

উত্তরাধিকার
-----------

১৯৪২ খ্রিস্টাব্দে থাই-ভারত কালচারাল লজ স্বামী সত্যানন্দ পুরীর স্মৃতিতে *স্বামী সত্যানন্দ পুরী ফাউন্ডেশন* প্রতিষ্ঠা করে। ফাউন্ডেশনের রেফারেন্স লাইব্রেরি-*এসএসপিএফ লাইব্রেরি* টির সংগ্রহে রয়েছে বহু পুরানো এবং বিরল ভারতীয় গ্রন্থসম্ভার। ফাউন্ডেশনটি ভারতীয় সংস্কৃতি, বিশেষ করে রামায়ণের উপর নানা কাজ প্রচারের সাথে জড়িত।

তথ্যসূত্র
---------

1. 1 2 3 4  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৭৫৫, আইএসবিএন ৯৭৮-৮১-৭৯৫৫-১৩৫-৬
2. 1 2  Kratoska 2002, পৃ. 173–175
3. ↑  Indian National Army in East Asia. Hindustan Times  ওয়েব্যাক মেশিনে আর্কাইভকৃত ২ জুলাই ২০০৭ তারিখে

টেমপ্লেট:সুত্র তালিকা
**বামাবোধিনী** একটি মহিলা মাসিক পত্রিকা । ১৮৬৩ সালের আগস্ট মাসে বাংলার নারীদের মধ্যে শিক্ষার আলো এবং সচেতনতা আনার জন্য এবং তাদের মনের কথা তুলে ধরার জন্য উমেশচন্দ্র দত্ত এই পত্রিকাটি প্রকাশ করেন । এই পত্রিকাটি উমেশচন্দ্র দত্ত তার মৃত্যু ১৯০৭ অবধি চুয়াল্লিশ বছর সম্পাদনা করেন । কিন্তু তাঁর মৃত্যুর পরেও ১৯২২সাল পর্যন্ত (মোট ষাট বছর) বামাবোধিনী পত্রিকা সমকালীন বাংলা নারীদের অবস্থা সম্পর্কে জানবার এক গুরুত্বপূর্ণ দলিল ছিল ।

নারী প্রগতির ক্ষেত্রে বামাবোধিনী পত্রিকার অবদান
-----------------------------------------------

সমাজের যে-কোন নারীর যে-কোনো গৌরবজনক কাজের খবরও ‘বামাবোধিনী পত্রিকা’ গুরুত্ব সহকারে প্রকাশ করত। প্রকৃতপক্ষে অষ্টাদশ ও ঊনবিংশ শতাব্দীতে রামমোহন, বিদ্যাসাগর এবং কেশবচন্দ্র কিংবা বাংলার বাইরে জ্যোতিবা ফুলে, বিরসালিঙ্গম প্রমুখ নারী প্রগতির কথা ভেবেছিলেন। তারা এই আন্দোলনের যে ধরার সূচনা করেন, ‘বামাবোধিনী’ সেই ধারাটিকেই সমৃদ্ধ করেছিল।বামাবোধিনী পত্রিকায় স্ত্রীশিক্ষার সপক্ষে এবং বাল্যবিবাহ,অসম বা বার্ধক্য বিরোধীতা করে নারীদের সচেতনতা বৃদ্ধি করে। পরিবার এবং সমাজের যোগসূত্র রূপে নারীরা কীভাবে প্রতিস্থাপিত হয়েছিল তা জানা যায় এই পত্রিকার মাধ্যমে।

তথ্যসূত্র
---------

(পশ্চিমবঙ্গ\_নদীয়া জেলা) 
{সংস্কার:বৈশিষ্ট্য ও পর্যালোচনা}

উনবিংশ শতকে বাংলা ভাষায় প্রকাশিত যেসব সাময়িকপত্রে তৎকালীন সমাজের প্রতিফলন ঘটেছে সেগুলোর মধ্যে উল্লেখযোগ্য ছিল 'বামাবোধিনী পত্রিকা' নামে মাসিক পত্রিকাটি।ব্রাহ্ম আন্দোলনের নেতা কেশবচন্দ্র সেনের অনুগামী উমেশচন্দ্র দত্ত(1840\_1907 খ্রি.)কয়েকজন তরুণ ব্রাহ্মকে নিয়ে ১৮৬৩ খ্রিস্টাব্দে 'বামাবোধিনী সভা' প্রতিষ্ঠা করেন।এই সভার উদ্দেশ্য ছিল সামাজিক কুসংস্কারের বিরোধিতা করা,বাঙালি 'বামা' অর্থাৎ নারীদের মধ্যে শিক্ষার প্রসার ঘটানো,নারী সচেতনতা বৃদ্ধি করে তাদের অধিকার ও মর্যাদা আদায়ের যোগ্য করে তোলা,নারীদের মনের কথা তুলে ধরা।1863 খ্রিস্টাব্দের আগস্ট মাসে উমেশচন্দ্রের সম্পাদনায় বামাবোধিনী পত্রিকা প্রকাশিত হয়।পুরুষদের মতো লাবণ্যপ্রভা বসু,স্বর্ণপ্রভা বসু প্রমুখের মতো মহিলারাও স্বনামে বা বেনামে এই পত্রিকা নিয়মিত লিখতেন।এই মহিলাদের অনেকেই পরবর্তীকালে লেখিকা হিসেবে পরিচিতি লাভ করেন। সূচনালগ্ন থেকে 1922 খ্রি.পর্যন্ত প্রায় ষাট বছর ধরে বামাবোধিনী পত্রিকা সমকালীন বাংলার নারীদের অবস্থা সম্পর্কে জানবার এক গুরুত্বপূর্ণ দলিল।
বাষ্পচালিত ইঞ্জিনকে **বাষ্পীয় ইঞ্জিন** বলা হয়। সুদৃঢ় আবদ্ধ স্থানে জলীয় বাষ্প তৈরি করে তার চাপ ব্যবহারের সাহায্যে বাষ্পীয় ইঞ্জিন চালানো হয়। যে স্থান বা আধারে বাষ্পীভবন করা হয় তাকে *বয়লার* বলে। জলীয় বাষ্প তৈরি করার জন্য জ্বালানি হিসেবে সাধারণত কয়লা, কাঠ, তেল ব্যবহৃত হয়। বাষ্পীয় ইঞ্জিনের উদ্ভাবক ছিলেন একজন স্কটিশ। নাম জেমস ওয়াট। বাষ্পীয় ইঞ্জিন উদ্ভাবনের কারণে তিনি অমর হয়ে আছেন।

* একটি বাষ্প লোকোমোটিভ, শেরিংহাম, নরফোকএকটি বাষ্প লোকোমোটিভ, শেরিংহাম, নরফোক
* একটি বাষ্প চালিত সাইকেল, জন ভ্যান ডি রিয়েট, ডর্টমুন্ডএকটি বাষ্প চালিত সাইকেল, জন ভ্যান ডি রিয়েট, ডর্টমুন্ড
* বাষ্প চালিত জল পাম্প সহ ব্রিটিশ ফায়ার ইঞ্জিনবাষ্প চালিত জল পাম্প সহ ব্রিটিশ ফায়ার ইঞ্জিন

আরও দেখুন
---------

* বয়েলের সূত্র

তথ্যসূত্র
---------

বহিঃসংযোগ
---------


উইকিমিডিয়া কমন্সে **বাষ্পীয় ইঞ্জিন** সংক্রান্ত মিডিয়া রয়েছে।

উইকিউক্তিতে ***বাষ্পীয় ইঞ্জিন*** সম্পর্কিত উক্তির সংকলন রয়েছে।

উইকিঅভিধানে ***বাষ্পীয় ইঞ্জিন*** শব্দটি খুঁজুন।

* Animated engines – Illustrates a variety of engines
* Howstuffworks – "How Steam Engines Work"
* Video of the 1900 steam engine aboard paddle steamer Unterwalden[*স্থায়ীভাবে অকার্যকর সংযোগ*]
**মহারাণী হেমন্তকুমারী সংস্কৃত কলেজ** ১৯০৪ সালে রাজশাহী কলেজ এর একটি সংযুক্ত প্রতিষ্ঠান হিসেবে প্রতিষ্ঠিত হয়। ১৯৬৩ সালে কলেজটি বন্ধ হয়ে যায়।

ইতিহাস
------

১৯০৪ সালে রাজশাহীতে মহারাণী হেমন্তকুমারী সংস্কৃত কলেজ স্থাপনা উত্তরবঙ্গের সংস্কৃত শিক্ষার অগ্রগতির ক্ষেত্রে একটি গুরুত্বপূর্ণ ঘটনা। প্রকৃতপক্ষে উনবিংশ শতাব্দিতে ও বিংশ শতাব্দির প্রথমার্ধে ভারতের বিভিন্ন অঞ্চলে পাশ্চাত্য শিক্ষার পাশাপাশি সংস্কৃত ভাষার চর্চাও শুরু হয়। এই সময়কালে বিশেষ করে বাংলায় আরবী অথবা ফারসি ভাষায় অধ্যয়নরত ছাত্রদের সংখ্যা থেকে সংস্ক্রত ভাষায় অধ্যয়নরত ছাত্রদের সংখ্যা ছিলো বেশি।

বরেন্দ্র গবেষণা জাদুঘরে সংরক্ষিত মহারাণী হেমন্তকুমারী সংস্কৃত কলেজ এর নামফলক
রাজশাহীতে সংস্কৃত শিক্ষার প্রবর্তনের পরিকল্পনা শুরু হয়েছিলো ১৯০১ সালে। সেই সময় রাজশাহী কয়েকজন বিদগ্ধ হিন্দু জমিদারী সংস্কৃত পণ্ডিত অধ্যপকম্যাক্সমূলারের মৃত্যতে শোক প্রকাশের জন্য অনুষ্ঠিত একটি জনসভায় বিষয়টি সম্পর্কে নিজেদের মধ্যে আলোচনা করেন। এরই ফলশ্রুতিতে তদানিন্তন রাজশাহী কলেজের অধ্যক্ষ রায় বাহাদুর কুমুদিনী কান্ত ব্যানার্জীর উদ্যগে রাজশাহী কলেজের হিন্দু ছাত্রদের জন্য একটি সংস্কৃতি বিভাগ খোলার একটি প্রয়োজনীয় ব্যবস্থা নেয়ার জন্য সিদ্ধান্ত নেয়া হয়।

মহারাণী হেমন্তকুমারী দেবী তাঁর ময়মনসিংহ জমিদারী থেকে সংস্কৃত কলেজের জন্য বার্ষিক ১৬০০ টাকা দিতে প্রতিশ্রুতি বদ্ধ হন। তিনি কলেজের ভবন নির্মাণের জন্য এককালীন ১৭,০০০ টাকাও দান করেন। তিনি ছাত্রদের জন্য বার্ষিক ১৮০ টাকা ব্রত্তিও প্রদান করেন।

ব্যবস্থাপনা
-----------

১৯০৪ সালের ১ লা জুলাই বাংলার তৎকালীন লে: গভর্নর রাজশাহী কলেজ প্রাঙ্গনে সংস্কৃত কলেজের ভিত্তি প্রস্তর স্থাপন করেন। ১৮০৮ সালে সেই কলেজ ভবনের নির্মাণ কাজ শেষ হয়। কলেজটি রাজশাহী কলেজের নিয়ন্ত্রণাধীনে উক্ত কলেজেরই একটি সংযুক্ত ইন্সটিটিউট হিসেবে স্থাপিত হয়। ১২ জন সদস্য নিয়ে সংস্কৃত কলেজেন প্রথম পরিচালনা পরিষদ গঠিত হয়। এই পরিষদের সভাপতি ছিলেন পদাধিকার বলে জেলা কালেক্টর এবং সহ-সভাপতি এবং সচিব হিসেবে দায়িত্ব পালন করেন রাজশাহী কলেজের অধ্যক্ষ। ১৯০৫ সালে ৩ জন শিক্ষক এবং ৩৫ জন ছাত্র নিয়ে সংস্কৃত কলেজ কার্যক্রম শুরু।

সমাপ্তি
-------

১৯৪২ সালে রাণী হেমন্তকুমারী দেবীর মৃত্যু সংস্কৃত কলেজ এর জন্য এক বিরাট আর্থিক বিপর্যয় ডেকে আনে। কর্তৃপক্ষের নির্দেশে শিক্ষা অফিসের জন্য সংস্কৃত কলেজের ভবনটি সাময়িকভাবে ছেড়ে দিতে হয়। কলেজটি বন্ধ হওয়ার পূর্ব অবধি রাজশাহী কলেজের একটি ভবনে সংস্কৃত কলেজের কার্যক্রম চালু ছিল। পরবর্তিতে রাজশাহী কলেজ কর্তৃপক্ষ অনেক চেষ্টা করেও সংস্কৃত কলেজের ভবনটি তাদের নিয়ন্ত্রণে আনতে সক্ষম হন নি। বর্তমানে রাজশাহী শিক্ষা বিভাগীয় দপ্তর বা ডি.ডি.পি.আই. অফিস হিসেবে মহারাণী হেমন্তকুমারী সংস্কৃত কলেজ ভবনটি ব্যবহৃত হচ্ছে। শিক্ষক-ছাত্র সংখ্যা কমতে থাকায় এবং সংস্কৃত শিক্ষা সম্পর্কে সরকারের সেরকম ঋৎসাহ না থাকায় ১৯৬৩ সালে কলেজটি বন্ধ হয়ে যায়।

ভবন সমূহ
--------

আরও দেখুন
---------

* রাজশাহী কলেজ
* পুঠিয়া রাজবাড়ী
* বরেন্দ্র গবেষণা জাদুঘর

তথ্যসূত্র
---------

1. 1 2  *ঐতিহ্যে রাজশাহী কলেজ*। রাজশাহী: প্রফেসর ড.কে.এম জালালউদ্দীন আকবর। সেপ্টেম্বর ২০০১। পৃষ্ঠা ৩১।
2. ↑  *পুঠিয়া রাজবংশ*। ঢাকা, বাংলাদেশ: বিমলাচরণ মৈত্রেয়। ২০১০। পৃষ্ঠা ২৩।
3. ↑  *Hundred Years of the University of Calcutta*। Calcutta, India: University of Calcutta। সেপ্টেম্বর ১৯৫৭।

বহিঃসংযোগ
---------
**ইফতিখারুদ্দৌলা** (আরবি: إفتخار الدولة) ১০৯৯ সালের অবরোধের সময় জেরুজালেমের ফাতেমীয় গভর্নর ছিলেন। ১৫ জুলাই তিনি ডেভিড টাওয়ারে সেন্ট-গিলসের রেমন্ডের কাছে জেরুজালেম আত্মসমর্পণ করেন এবং তার দেহরক্ষীর সাথে শহর থেকে বের হয়ে যান।

ইফতিখারুদ্দৌলা সম্পর্কে খুব কমই জানা যায়, যদিও জেরুজালেমের পতনের পর তাকে আসকালানের গভর্নর হিসাবে উল্লেখ করা হয়েছে, যা থেকে বোঝা যায় যে তিনি পুরো ফিলিস্তিনের ফাতেমীয় গভর্নর ছিলেন। সিরিয়ার ইতিহাসবিদ আবুল ফারাজ তাকে একজন মিশরীয় ব্যক্তি হিসেবে উল্লেখ করেছেন। উসামা ইবনে মুনকিজের আত্মজীবনীতে আবু কুবাইস, কাদমুস এবং আল-কাফের স্থানীয় দুর্গের একজন আমিরের কথা উল্লেখ করা হয়েছে যার নাম ইফতিখারুদ্দৌলা; যার বোন শায়জারের শাসক ইবনে মুনকিযের চাচাকে বিয়ে করেছিলেন।

জেরুজালেমের প্রতিরক্ষা
----------------------

ইফতিখারুদ্দৌলার আরব এবং সুদানী সৈন্যদের একটি শক্তিশালী গ্যারিসন ছিল। ফ্রাঙ্কদের অগ্রগতির কথা শুনে তিনি জেরুজালেমের বাইরের কূপে বিষ প্রয়োগ করেন; শহরের প্রাচীরের অভ্যন্তরে চারণভূমি থেকে গবাদিপশু সরানো হয় এবং দ্রুত মিশরে প্রেরণ করা হয় শক্তিশালীকরণের জন্য। তারপরে তিনি সমস্ত খ্রিস্টানকে, তারপরে সংখ্যাগরিষ্ঠ জনসংখ্যাকে, শহরটি খালি করার নির্দেশ দেন, কিন্তু ইহুদিদের ভিতরে থাকতে দেন। যদিও গ্যারিসনটি ভালভাবে সরবরাহ করা হয়েছিল তবে এটি সমস্ত দেয়াল মানুষের জন্য অপর্যাপ্ত ছিল এবং ছয় সপ্তাহ ধরে অবরোধের পরে আত্মসমর্পণ করেছিল।

তথ্যসূত্র
---------

1. ↑  Count of Toulouse (1093–1105) and marquis of Provence (1066–1105).
2. 1 2  Crusades. (2007). In Encyclopædia Britannica. Retrieved 25 August 2007, from Encyclopædia Britannica Online.
3. 1 2  Nicolle 2003।
4. 1 2  Runciman 1992।

গ্রন্থপঞ্জি
-----------

* Geary, Patrick J. (2003). *Readings in Medieval History*. Broadview Preআইএসবিএন 1-55111-550-6ss. আইএসবিএন ১-৫৫১১১-৫৫০-৬
* Nicolle, David (২০০৩)। *The First Crusade 1096–1099: Conquest of the Holy Land*। Osprey। আইএসবিএন 1-84176-515-5। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* Runciman, Steven (১৯৯২)। *The First Crusade*। Cambridge University Press। আইএসবিএন 0-521-42705-3। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**খোশনূর আলমগীর** একজন বাংলাদেশী গীতিকার, কবি এবং ঔপন্যাসিক। চলচ্চিত্রের জন্য যেমন *দায়ী কে?(১৯৮৭), গরীবের বউ* *(১৯৯০), বাংলার বধূ* *(১৯৯৩)* ইত্যাদি ছবিতে গানের কথা লিখেছেন তিনি।

জীবনের প্রথমার্ধ
----------------

জনপ্রিয় লেখিকা জোবাইদা খাতুনের (১৯২৩-২০১৬) ঘরে খোশনূরের জন্ম। তাই ছোটবেলা থেকেই তিনি কবিতা লিখতে শুরু করেন।

কর্মজীবন
--------

কবি হিসেবে খোশনূরের কর্মজীবন শুরু হয়। পঞ্চম শ্রেণীতে অধ্যয়নকালে তিনি ‘দৈনিক ইত্তেফাক’, ‘দৈনিক বাংলা’ এবং ‘সাম্পান’-এর মতো পত্র-পত্রিকায় লেখালেখির মাধ্যমে তার কাব্যজীবন শুরু করেন। পরে তিনি চলচ্চিত্রের জন্য গান লিখতে শুরু করেন। *ঝুমকা* (১৯৮১) ছবিতে সুরকার আলম খান তাকে প্রথম সুযোগ দেন। তিনি সাবিনা ইয়াসমিন এবং সৈয়দ আবদুল হাদীর জন্য "বিচারপতির বিচার হবে" গানটি লিখেছেন। গানটি জনপ্রিয় হয়ে ওঠে এবং তাকে আর পেছনে ফিরে তাকাতে হয়নি। ১৯৮৯ সালে, তিনি *ক্ষতিপূরণ* চলচ্চিত্রে তিনটি হিট গান লিখেছিলেন - "এই দুটি ছোট্ট হাত", "এই পথ চলি একা" এবং "এ যে দারুণ জ্বালা", শেষেরটি গেয়েছিলেন রুনা লায়লা এবং অন্য দুটি গান গেয়েছিলেন এন্ড্রু কিশোর। তিনি বিভিন্ন চলচ্চিত্রে ৫০০টিরও বেশি গান লিখেছেন। চলচ্চিত্র ছাড়াও তিনি অ্যালবামের জন্য গান লিখেছেন। তিনি প্রায় ২৫টি গান লিখেছেন যা তার মেয়ে আঁখি আলমগীর গেয়েছেন। শওকত আলী ইমনের সুরে আঁখির স্টুডিও অ্যালবাম *তোমার* *কাছে’র* শিরোনাম গানটি তিনি লিখেছেন।

একজন লেখিকা হিসেবে তিনি শিশু সাহিত্য, কবিতা ও উপন্যাসের ৫৫টিরও বেশি বই লিখেছেন। তিনি *অনুপ্রাস* নামে কবিদের একটি জাতীয় সংগঠন প্রতিষ্ঠা করেন। ১৯৯৩ সালে, পরিচালক সোহানুর রহমান সোহান তার আসন্ন চলচ্চিত্র *কেয়ামত থেকে কেয়ামতের* জন্য একজন নতুন অভিনেতার সন্ধানে ছিলেন, গীতিকার খোশনূর তার স্বল্প পরিচিত মডেল সালমান শাহকে সুপারিশ করেছিলেন। ছবিটি মুক্তির পর তারকা বনে যান সালমান শাহ।

ব্যক্তিগত জীবন
--------------

খোশনূর ১৯৭৩ সালে আলমগীরকে বিয়ে করেন। তাদের একটি কন্যা রয়েছে, আঁখি আলমগীর যার জন্ম ১৯ জানুয়ারি ১৯৭৪ সালে। আঁখি আলমগীর শিশুশিল্পী থেকে বর্তমানে একজন বিশিষ্ট গায়িকা এবং ২০১৮ সালে সেরা মহিলা প্লেব্যাক গায়কের জন্য জাতীয় চলচ্চিত্র পুরস্কার অর্জন করেন। ১৯৯৯ সালে আলমগীর ও খোশনূরের বিবাহ বিচ্ছেদ ঘটে এবং সে বছরই গায়িকা রুনা লায়লাকে বিয়ে করেন তিনি।

চলচ্চিত্র
---------

### গীতিকার

* *ঝুমকা* (১৯৮১)
* *দায়ী কে?* (১৯৮৭)
* *ক্ষতিপূরণ* (১৯৮৯)
* *বউমা* (১৯৮৯)
* *দাঙ্গা ফ্যাসাদ* (১৯৯০)
* *আন্ধো বিশ্বাস* (১৯৯২)
* *মায়ের আশির্বাদ* (১৯৯৩)
* *মায়ের দোয়া* (১৯৯৩)
* *অবুঝ সন্তান* (১৯৯৩)
* *চাঁদনী রাতে* (১৯৯৩)
* *নির্মম* (১৯৯৬)

### প্রযোজক

* *নিষ্পাপ* (1986)
* *ক্ষতিপূরণ* (১৯৮৯)
* *বউমা* (১৯৮৯)
* *ক্ষমা* (১৯৯২)
* *মায়ের দোয়া* (১৯৯৩)
* *নাচ নাগিনা নাচ* (১৯৯৩)

তথ্যসূত্র
---------

1. ↑  মা-বাবাকে মিস করছেন আঁখি। *Dhaka Times*।
2. 1 2 3 4  তিন প্রজন্মের মেলবন্ধন...। *Bangladesh Pratidin*।
3. ↑  মায়ের প্রিয় গান। *Kaler Kantho*।
4. ↑  নব্বই দশকের তরুণীদের স্বপ্নের নায়ক সালমান। *Risingbd.com*।
5. ↑  Nirmom (1996) movie songs

বহিঃসংযোগ
---------

* ইন্টারনেট মুভি ডেটাবেজে খোশনূর আলমগীর (ইংরেজি)
একটি স্যামসাং টেলিভিশন এবং ডিভিডির রিমোট কন্ট্রোল
 একটি এয়ার কন্ডিশনার ইউনিটের রিমোট কন্ট্রোল
ইলেকট্রনিক্সে, **দূরবর্তী নিয়ন্ত্রণ** বা **রিমোট কন্ট্রোল** (একটি **রিমোট** বা **ক্লিকার** নামেও পরিচিত ) একটি ইলেকট্রনিক ডিভাইস যা সাধারণত তারবিহীনভাবে দূর থেকে অন্য ডিভাইস পরিচালনা করতে ব্যবহৃত হয়। ভোক্তা ইলেকট্রনিক্সে, একটি টেলিভিশন সেট, ডিভিডি প্লেয়ার বা অন্যান্য হোম অ্যাপ্লায়েন্সের মতো ডিভাইসগুলি পরিচালনা করতে একটি রিমোট কন্ট্রোল ব্যবহার করা যেতে পারে। একটি রিমোট কন্ট্রোল এমন ডিভাইসগুলি পরিচালনার অনুমতি দেয় যা সরাসরি পরিচালনার জন্য নাগালের বাইরে। অল্প দূরত্ব থেকে ব্যবহার করলে এগুলি সবচেয়ে ভালো কাজ করে। এটি প্রাথমিকভাবে ব্যবহারকারীর জন্য একটি সুবিধাজনক বৈশিষ্ট্য। কিছু ক্ষেত্রে, রিমোট কন্ট্রোল একজন ব্যক্তিকে এমন একটি ডিভাইস পরিচালনা করার অনুমতি দেয় যা তারা অন্যথায় পৌঁছাতে/চালাতে সক্ষম হবে না, যেমন গ্যারেজের দরজা খোলার জন্য বাইরে থেকে ট্রিগার চাপা।

 স্ট্যান্ডার্ড চিহ্নটি বোঝাতে ব্যবহৃত হয় যে এটি ডিভাইসে সংকেত পাঠানোর উপায় হিসাবে ইনফ্রারেড ব্যবহার করে
প্রথম দিকের টেলিভিশন রিমোট কন্ট্রোল (১৯৫৬-১৯৭৭) শ্রবণাতীত শব্দ ব্যবহার করত। বর্তমান সময়ের রিমোট কন্ট্রোল হল সাধারণত ভোক্তা ইনফ্রারেড ডিভাইস যা ইনফ্রারেড রেডিয়েশনের ডিজিটালি-কোডেড পালস পাঠায়। তারা ফাংশন নিয়ন্ত্রণ করে যেমন পাওয়ার, ভলিউম, চ্যানেল, প্লেব্যাক, ট্র্যাক পরিবর্তন, তাপ, ফ্যানের গতি এবং অন্যান্য বিভিন্ন বৈশিষ্ট্য। এই ডিভাইসগুলির জন্য রিমোট কন্ট্রোলগুলি সাধারণত বোতামগুলির অ্যারে সহ ছোট বেতার হ্যান্ডহেল্ড অবজেক্ট। এগুলি টেলিভিশন চ্যানেল, ট্র্যাক নম্বর এবং ভলিউমের মতো বিভিন্ন সেটিংস সামঞ্জস্য করতে ব্যবহৃত হয়। রিমোট কন্ট্রোল কোড, এবং এইভাবে প্রয়োজনীয় রিমোট কন্ট্রোল ডিভাইস, সাধারণত একটি পণ্য লাইনের জন্য নির্দিষ্ট। যাইহোক, সার্বজনীন রিমোট আছে, যা বেশিরভাগ প্রধান ব্র্যান্ড ডিভাইসের জন্য তৈরি রিমোট কন্ট্রোল অনুকরণ করে।

২০০০-এর দশকে রিমোট কন্ট্রোলের মধ্যে রয়েছে ব্লুটুথ বা ওয়াই-ফাই সংযোগ, মোশন সেন্সর- সক্ষম ক্ষমতা এবং ভয়েস নিয়ন্ত্রণ।   ২০১০ এর পরের স্মার্ট টিভিগুলির জন্য রিমোট কন্ট্রোলগুলি টাইপ করার সুবিধার্থে পিছনের দিকে একটি স্বতন্ত্র কীবোর্ড বৈশিষ্ট্যযুক্ত হতে পারে এবং একটি পয়েন্টিং ডিভাইস হিসাবে ব্যবহারযোগ্য হতে পারে।

ইতিহাস
------

তথ্যসূত্র
---------

1. ↑  Greenfield, Rebecca (২০১১-০৪-০৮)। "Tech Etymology: TV Clicker"। *The Atlantic* (ইংরেজি ভাষায়)। সংগ্রহের তারিখ ২০২০-০৮-০১।
2. ↑  James Wray and Ulf Stabe (২০১১-১২-০৫)। "Microsoft brings TV voice control to Kinect"। Thetechherald.com। ২০১৩-১১-০২ তারিখে মূল থেকে আর্কাইভ করা। সংগ্রহের তারিখ ২০১৩-০১-০২।
3. ↑  "PlayStation®Move Navigation Controller"। *us.playstation.com*। ১৮ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৮ মার্চ ২০২৩।
4. ↑  Seng, Chong (২০১২-০৮-৩০)। "TP Vision Announces Philips 9000 Series Premium Smart LED TVs"। *www.hardwarezone.com.sg* (ইংরেজি ভাষায়)। সংগ্রহের তারিখ ২০২২-০১-০২।

বহিঃসংযোগ
---------

* উইকিমিডিয়া কমন্সে দূরবর্তী নিয়ন্ত্রণ সম্পর্কিত মিডিয়া দেখুন।

টেমপ্লেট:Game controllers

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* জার্মানি
* ইসরায়েল
* মার্কিন যুক্তরাষ্ট্র
* চেক প্রজাতন্ত্র

 |
ফুলেশ্বরী ( ইংরেজি : Phuleswari ) ছিলেন আহোম রাজা শিব সিংহের প্রধান রাণী। তিনিই প্রথম মহিলা যিনি সরাসরি আহোম রাজ্য শাসন করেছিলেন। তিনি আগে দেরগাঁওয়ের শিব মন্দিরে নর্তকী ছিলেন। তার আসল নাম ছিল ফুলমতি। শিব সিং তাকে দেখে মুগ্ধ হয়ে তাকে বিয়ে করেন। পরে জ্যোতিষীর ভবিষ্যদ্বাণীতে শঙ্কিত শিব সিং ফুলেশ্বরীর হাতে শাসন তুলে দেন। ফুলেশ্বরী একজন কঠোর শাক্তধর্মী, রাজ্যে শাক্তধর্ম কে প্রধান ধর্ম করতে চেয়েছিলেন এবং এই লক্ষ্যে গৃহীত পদক্ষেপগুলি বৈষ্ণব ও মোয়াম্মারদের মধ্যে অসন্তোষ জাগিয়েছিল। এটি পরবর্তীতে মোয়ামরীয়া বিদ্রোহের দিকে নিয়ে যেতে পারে।

রাজনৈতিক কাজ
------------

তাঁর মৃত্যুর পর রুদ্র সিংহের ইচ্ছা অনুসারে তাঁর জ্যেষ্ঠ পুত্র চুতানফা (১৭১৪-১৭৪৪) তাঁর স্থান অধিকারী হন। তিনি রাজা হন এবং হিন্দু শিব সিং নাম নেন। শিব সিং একজন শক্তিশালী শাক্ত ছিলেন এবং ব্রাহ্মণ জ্যোতিষীদের বিশ্বাস করতেন। ১৭২২ সালে তার জ্যোতিষীরা রাজাকে বলেছিলেন যে ছত্র-ভঙ্গ যোগের কারণে তার রাজত্ব শীঘ্রই শেষ হবে। রাজা তখন ব্রাহ্মণ ও মন্দিরকে উপহার দেন এবং তার প্রধান রাণী ফুলেশ্বরীকে মহান রাজা ঘোষণা করেন।

ফুলেশ্বরী চুতানফাতকৈও চেয়েও বেশি শাক্ত ধর্মে বিশাসী ছিলেন এবং পার্বতী গোসাইয়ের ভক্ত ছিলেন। তিনি পার্বতী গোসাইয়ের নির্দেশে রাজ্যে শাক্ত ধর্ম প্রচার করতে চেয়েছিলেন। তিনি অন্যান্য দেব-দেবীর পূজা নিষিদ্ধ করেন এবং এমনকি বৈষ্ণব গোসাইকে দুর্গা পূজা করার নির্দেশ দেন। শূদ্র মহন্তরা একশরণ ধর্মে দৃঢ় বিশ্বাসী হওয়ায় ফুলেশ্বরী রংপুরে দুর্গাপূজার আয়োজন করেন। মোয়ামরীয়া এবং অন্যান্য গোসাইদের পূজার সময় তাদের পরিবেশন করতে বাধ্য করে এবং তাদের কপালে বলির রক্ত ​​দেয়। এতে মুরসরা অপমানিত হয়েছিল। তাদের অসন্তোষও অর্ধ শতাব্দী পরে মোয়ামরীয়া বিদ্রোহের দিকে পরিচালিত করে।

সামাজিক কাজ
-----------

ফুলেশ্বরী শকুন্তলা কবিতাটি অসমিয়া ভাষায় অনুবাদ করেছিলেন। তিনি প্রাসাদের মাঠে একটি সংস্কৃত টোল স্থাপন করেন। তিনি শিবসাগরে গৌরী সাগর পুকুর খনন করেন এবং এর তীরে শিব, বিষ্ণু ও দেবীর তিনটি দৌল নির্মাণ করেন। তিনি বেশ কয়েকটি মন্দিরে জমি দান করেছিলেন। তিনি অল্পবয়সী মেয়েদের তাঁত চালানো শেখানোর চেষ্টাও করেছিলেন।

মৃত্যু
------

১৭৩১ সালে রাজকুমারী ফুলেশ্বরী মারা যান। ছুটানফা তখন ফুলেশ্বরীর বোন দেওপদীকে বিয়ে করেন এবং তার নাম অম্বিকা রাখেন মহান রাজা।

তথ্যসূত্র
---------

1. 1 2  Baruah, Mrs. S. L.। "Women's Role in Administration and Politics in Early Assam"। Indian Review। সংগ্রহের তারিখ ২৯ মার্চ ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Gait, E. A. (১৯০৬)। *A History of Assam*। Calcutta: Thacker, Spink & Co.। পৃষ্ঠা 177-78। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Gogoi, Debo Prasad (২০১৬)। "Bar Raja Phuleswari Kunwari: The Centre or the Periphery in Case of Moamoaria Rebellion- a Study from Gender Perspective, and Some Issues."। *International Journal of Arts, Humanities and Management studies*। **2** (12): 58।  অজানা প্যারামিটার `|month=` উপেক্ষা করা হয়েছে (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**১২৩ গণতান্ত্রিক জোট** ( চীনা:一二三民主聯盟) ছিল একটি হংকং ভিত্তিক তাইওয়ান-পন্থী রাজনৈতিক দল। ১৯৯৪ সালে তাইওয়ান-পন্থী, গণতন্ত্র সমর্থক ও ব্যবসা-বান্ধব রাজনীতিবিদদের সমন্বয়ে গঠিত দলটির  লক্ষ্য ছিল চীনের সাথে পুনরায় একীভূত হওয়া, একটি মুক্ত, গণতান্ত্রিক ও ধনী চীনের জন্য সংগ্রাম করা এবং একটি গণতান্ত্রিক ও সম্মৃদ্ধ হংকং প্রতিষ্ঠা করা। এটি একটি ছোট রাজনৈতিক দল ছিল। রাষ্ট্রপতি নির্বাচনে তাইওয়ানপন্থীদের পরাজয়ের পর তাইওয়ান সরকারের আর্থিক সহায়তার অভাবে ২০০০ সালে এটি বিলুপ্ত হয়।

ইতিহাস
------

১৯৯৪ সালে তাইওয়ানের কুওমিংতাং নামক রাজনৈতিক দলের সমর্থকদের মাধ্যমে এই দলটি প্রতিষ্ঠা করা হয়েছিল। সিং লিং ইয়ুম ১৯৯৫ সাল হতে ১৯৯৭ সাল পর্যন্ত হংকং আইন পরিষদে এই দলটির প্রতিনিধিত্ব করেছিলেন। দলটিকে বেইজিং নিয়ন্ত্রিত অস্থায়ী আইন পরিষদ হতে ছাঁটাই করা হয়েছিল। ১৯৯৮ সালের হংকং আইন পরিষদ নির্বাচনে সকল প্রার্থীই পরাজিত হয়েছিলেন।

১৯৯৯ সালে অনুষ্ঠিত জেলা পরিষদ নির্বাচনে দলটি ৬ টি আসনে জয়লাভ করে। পর্যাপ্ত তহবিলের অভাবে দলটি ২০০০ সালের হংকং আইন পরিষদ নির্বাচনে কোনো প্রার্থী দিতে পারেনি। এর ধারাবাহিকতায় ৩ ডিসেম্বর ২০০০ সালে দলটি তাইওয়ান সরকারের অর্থনৈতিক সহযোগিতার অভাবে ভেঙ্গে যায়।  দলটির সর্বশেষ চেয়ারম্যান ছিলেন তাই চেউক-ইন ।

নির্বাচনী ফলাফল
---------------

### জেলা পরিষদ নির্বাচন

| নির্বাচন | মোট ভোটের সংখ্যা | ভোটের হার | পৌরসভা আসন | আঞ্চলিক আসন | মোট আসন |
| --- | --- | --- | --- | --- | --- |
| ১৯৯৫ | ৭৯১৬ | ১.৪২ | ০ | ০ | ০ / ৫৯ |
|

| নির্বাচন | মোট ভোটের সংখ্যা | ভোটের হার | মোট আসন |
| --- | --- | --- | --- |
| ১৯৯৪ | ১৫,৫২৭ | ২.২৬ | ৬ / ৩৪৬ |
| ১৯৯৯ | ১১,৩৯৬ | ১.৪১ | ৬ / ৩৯০ |
|

### আইন পরিষদ নির্বাচন

| **নির্বাচন** | মোট ভোটের সংখ্যা | ভোটের হার | ভৌগলিক আসন | কার্যকরী আসন | নির্বাচন কমিটি |
| --- | --- | --- | --- | --- | --- |
| ১৯৯৫ | - | - | ০ | ০ | ১ |
| ১৯৯৮ | ৩০৫০ | ০.০২১ | ০ | ০ | ০ |
|

তথ্যসূত্র
---------

1. ↑  *The American Asian Review*। Institute of Asian Studies, St. John's University। ১৯৯৭। পৃষ্ঠা 239।
2. 1 2  Chan, Ming K.; So, Alvin Y. (২০০২)। *Crisis and Transformation in China's Hong Kong*। M.E. Sharpe। পৃষ্ঠা 142।
সৌরাষ্ট্র জনগণ, দক্ষিণ ভারতের একটি জাতি-ভাষাভিত্তিক হিন্দু সম্প্রদায়। এই সম্প্রদায়ের অনেকগুলি লোকনৃত্য রয়েছে যা এদের বিভিন্ন আঞ্চলিক অনুষ্ঠানে পরিবেশিত হয়। এদেরর মধ্যে রয়েছে গেব্বি বা গেবেল, কোনাঙ্গি এবং ডান্ডি নাটানা (কোলানে)।

গেব্বি
------

গেব্বি ( দেবনাগরী : गेब्बी) সাধারণত বিভিন্ন ধর্মীয় অনুষ্ঠানে মহিলাদের দ্বারা পরিবেশিত হয়। দেব-দেবীর মূর্তি বা ছবির সামনে থান্ডিলি ডিভা নামক প্রদীপ প্রজ্বলিত করে তার চারপাশে এই নৃত্যের পরিবেশনা হয়। হাতে তালি দিতে দিতে বৃত্তাকারে সংঘবধ হয়ে, সর্পিল পদবিন্যাসের আধারে এই নৃত্য পরিবেশিত হয়। গেব্বি পরিবেশনার সময় সাধারনত ভক্তিমূলক ( ভক্তি ) গান গাওয়া হয়। গায়করা হয় নাচের দলের মধ্যে অন্তর্ভুক্ত থাকে অথবা তারা দলের থেকে আলাদা থাকে। *গেব্বি* শব্দটি গর্ভ-গৃহ শব্দ থেকে এসেছে। এই নৃত্যটি শক্তির প্রতীক। আদিম মহাজাগতিক শক্তির উপাসনা এই নৃত্যের আধার । বিশুদ্ধ জলে ভরা এক পাত্রকে বহির্বিশ্বের প্রতীকী রূপ হিসাবে ধরা হয়। দেব-দেবীদের আশীর্বাদ প্রাপ্ত করতে তাদেরকে এই জলের মধ্যে সাময়িকভাবে অধিবাস করার জন্য প্রার্থনা করা হয়। এই মৌলিক নৃত্যটি একটি বৃত্তাকার সীমারেখার মধ্যে পরিবেশিত হয় এবং নৃত্যশিল্পীদের পদচালনা এমনভাবে হয় যা দেখে মনে হয় যে বৃত্তটির ঘূর্নন ঘড়ির কাঁটার বিপরীত দিকে হচ্ছে। যদি নৃত্য পরিবেশনের স্থান সীমাবদ্ধ থাকে বা অনেক অংশগ্রহণকারী থাকে, তাহলে নর্তকীরা এককেন্দ্রিক বৃত্ত তৈরি করে, ঘড়ির কাটার বিপরীত চলনে নৃত্য পরিবেশন করে। পরিশেষে, অভিনয়শিল্পীরা দেবী অম্বার মাতৃমূর্তির চারপাশে ঘুড়ে এই নৃত্য পরিবেশন করে। কখনো মাতৃমূর্তির বদলে একটি সুসজ্জিত জল ভর্তি মাটির পাত্রকে কেন্দ্র করে এই নৃত্য উপস্থাপনা করা হয়। এই মাটির জলভরা পাত্র সৃজনশীল শক্তির প্রতীক। শুরুতে নাচের গতি স্লথ হয় এবং পরে ধীরে ধীরে গতি বৃদ্ধি পায়। 

 ডান্ডি নাটানা নাচ

ডান্ডি নাটানা (কোলানে)
----------------------

ডান্ডি নাটনা ( দেবনাগরী : दांडी नटना) হল একটি লোকনৃত্য যাতে লাঠির ব্যবহার হয়। নর্তকরা একে অপরের উপর লাঠি টোকা দিয়ে এই নৃত্য পরিবেশন করে। বৃত্তাকার সমূহের মধ্যে এবং সর্পিল পদসঞ্চালনার মাধ্যমে এই নৃত্য পরিবেশিত হয়। নর্তকদের সংখ্যা সাধারনত দুই থেকে চার, আট, ষোল ইত্যাদি হয়।

কোনাঙ্গী
--------

কোনাঙ্গী ( দেবনাগরী : कोनंगी) হল পুরুষদের দ্বারা পরিবেশিত একটি হাস্যরসাত্মক নৃত্য। এটি সাধারণত হিন্দুদের রাম নবমী উৎসবের সময় পরিবেশিত হয়। এই নৃত্যটি ভগবান রাম এবং ভগবান কৃষ্ণের জীবনের নৈতিকতা বর্ণনা এবং প্রচার করার উদ্দেশ্যে পরিবেশিত হয়। এটি একটি সামাজিক নৃত্য যা সমাজে শুভ চিন্তার প্রচার করে।

দন্তবক্র রাক্ষসের সাথে কৃষ্ণের যুদ্ধের গল্পের উপর ভিত্তি করে এই নৃত্যের সৃজন করা হয়েছে। কৃষ্ণ যখন তার সুদর্শন চক্র (একটি ঘূর্ণায়মান, চাকতির মতো অস্ত্র) নিক্ষেপ করেছিলেন, তখন দন্তবক্র তার দুই দাঁতের ফাঁকে সেই অস্ত্রকে ধরে নেন । যাইহোক এরপর তিনি মুখ খুলতে সক্ষম হননি, কারণ মুখ খুললেই চক্র তাকে আঘাত করত। কৃষ্ণ তখন হাস্যরসাত্মক নৃত্য করতে লাগলেন; যা দেখে রাক্ষস হাসি থামাতে পারল না। তিনি হাসতে হাসতে মুখ খুললেন, এবং চক্র দ্বারা নিহত হলেন। এই ঘটনা থেকে কোনাঙ্গী নৃত্যের জন্ম হয়।

তথ্যসূত্র
---------

1. ↑  The Hindu, 21 de maig de 2016
2. 1 2 3 4  "Folk Dance of Sourashtra"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ভিয়েতনাম প্রজাতন্ত্রের জাতীয় ফুটবল দল** (ভিয়েতনামী : *Đội tuyển bóng đá quốc gia Việt Nam Cộng hòa*) হল ১৯৪৭ থেকে ১৯৭৬ সালের মধ্যে ভিয়েতনাম প্রজাতন্ত্র (পূর্বে বিভিন্ন সময়ে ফ্রেঞ্চ ইন্দোচিনা বা ভিয়েতনাম রাজ্য নামে পরিচিত) প্রতিনিধিত্বকারী জাতীয় ফুটবল দল। দক্ষিণ ভিয়েতনামের দলটি ১৯৫৪ সালে ফিফা এবং এশিয়ান ফুটবল কনফেডারেশন (এএফসি) এ যোগদান করে। ১৯৭৫ সালে ভিয়েতনামের পুনর্মিলনের শুরু পর্যন্ত এই সংস্থাগুলি একমাত্র বৈধ ভিয়েতনামী জাতীয় দল হিসাবে বিবেচিত হয়েছিল। দক্ষিণ ভিয়েতনাম দলটি একটি পৃথক উত্তর ভিয়েতনাম দলের পাশাপাশি বিদ্যমান ছিল, যেটি দেশের কমিউনিস্ট-নিয়ন্ত্রিত উত্তর অংশের প্রতিনিধিত্ব করত এবং যা দক্ষিণ ভিয়েতনাম দলের বিপরীতে কখনোই ফিফা বা এএফসি-তে যোগদানের অনুমতি পায়নি। দক্ষিণ ভিয়েতনাম প্রথম দুটি এশিয়ান কাপের ফাইনালে (১৯৫৬ এবং ১৯৬০) অংশ নিয়েছিল, উভয়বারই শেষ হয়েছিল।

ভিয়েতনাম যুদ্ধের সমাপ্তির পর যখন উত্তর ও দক্ষিণ অঞ্চল ভিয়েতনামের সমাজতান্ত্রিক প্রজাতন্ত্রে মিলিত হয়, তখন ভিয়েতনাম জাতীয় দল উত্তর ও দক্ষিণ উভয় দলকে প্রতিস্থাপন করে। একীভূত প্রজাতন্ত্রকে দক্ষিণ ভিয়েতনামের ফিফা এবং এএফসি সদস্যপদ রাখার অনুমতি দেওয়া হয়েছিল, যার ফলে দক্ষিণ ভিয়েতনাম দলের ঐতিহাসিক রেকর্ড সাধারণত ভিয়েতনাম জাতীয় দলের সামগ্রিক রেকর্ডের অংশ হিসাবে গণনা করা হয়, যখন উত্তর ভিয়েতনাম দলের ফলাফল সাধারণত অন্তর্ভুক্ত করা হয় না।

আরও দেখুন
---------

* ভিয়েতনামে ফুটবল

তথ্যসূত্র
---------

1. 1 2  "Vietnam matches, ratings and points exchanged"। World Football Elo Ratings: Vietnam। সংগ্রহের তারিখ ২৪ নভেম্বর ২০১৬।

বহিঃসংযোগ
---------

* দক্ষিণ ভিয়েতনাম – আন্তর্জাতিক ম্যাচের তালিকা আরএসএসএসএফ.কম এ
**আন্তর্জাতিক বিশ্ববিদ্যালয় ক্রীড়া দিবস** হল  ইউনেস্কো নির্ধারিত দিবস যা প্রতি বছর ২০ সেপ্টেম্বর পালিত হয়। বিশ্বব্যাপী জাতীয় বিশ্ববিদ্যালয়ের ক্রীড়া সংস্থাসমূহের গভর্নিং বডি, ইন্টারন্যাশনাল ইউনিভার্সিটি স্পোর্টস ফেডারেশনের (FISU) প্রস্তাব অনুসারে ইউনেস্কো ২০১৫ খ্রিস্টাব্দের সাধারণ সম্মেলনে আনুষ্ঠানিক সম্মতি প্রদান করে এবং ২০১৬ খ্রিস্টাব্দের সেপ্টেম্বর মাসে প্রথম উদযাপনের সিদ্ধান্ত ঘোষণা করে। তারপর বিশ্বজুড়ে প্রতি বৎসর ২০ সেপ্টেম্বর দিনটি আন্তর্জাতিক বিশ্ববিদ্যালয় ক্রীড়া দিবস হিসাবে পালিত হয়।

২০ সেপ্টেম্বর তারিখ বেছে নেওয়ার কারণ ছিল বিশ্ববিদ্যালয় সমূহে একাডেমির ক্যালেন্ডারের সূচনা এবং ১৯২৪ খ্রিস্টাব্দের প্রথম বিশ্ব ছাত্র চ্যাম্পিয়নশিপ শুরুর দিনের সঙ্গে মিলে যায়।

দিবসটি উদযাপনের লক্ষ্য ছিল বিশ্ববিদ্যালয়গুলিতে খেলাধুলার গুরুত্ব তুলে ধরার পাশাপাশি সমাজ সেবায় ক্রীড়া শিক্ষাকে সুসংহত করতে বিশ্ববিদ্যালয়গুলির সামাজিক ভূমিকা তুলে ধরা। বিশ্ববিদ্যালয়ের খেলাধুলার আন্তর্জাতিক দিবস খেলাধুলাকে শিক্ষক ও শিক্ষার্থীদের মধ্যে আলাপ আলোচনার কেন্দ্রবিন্দুতে রাখে, খেলাধুলার মূল্যবোধকে প্রচার করে।

তথ্যসূত্র
---------

1. ↑  "International Day of University Sport"। *www.fisu.net* (ইংরেজি ভাষায়)। ২০২৩-০৬-০৭ তারিখে মূল থেকে আর্কাইভ করা। সংগ্রহের তারিখ ২০২৩-০৬-১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "International Day of University Sport"। *UNESCO*। সংগ্রহের তারিখ ১৪ জুন ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "International Day of University Sport"। *European University Sports Association*। সংগ্রহের তারিখ ১৪ জুন ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "International Day of University Sport"। *UNESCO*। সংগ্রহের তারিখ ১৪ জুন ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
হেপাটাইটিস বি ভাইরাসের জিনের গঠন; জিনগুলি সমাপতিত হয়। সবুজে লেখা ORF S HBsAg নির্দেশ করে।
প্রেষণ অনুবীক্ষণ যন্ত্রে দেখা HBsAg: প্রোটিনটি ভাইরাস সদৃশ অণুতে স্বসজ্জিত হয়।
**HBsAg** (যা **অস্ট্রেলিয়া অ্যান্টিজেন** নামেও পরিচিত) হল হেপাটাইটিস বি ভাইরাসের (HBV) পৃষ্ঠদেশের অ্যান্টিজেন। রক্তে এর উপস্থিতি সক্রিয় হেপাটাইটিস বি সংক্রমণ নির্দেশ করে।

গঠন এবং কাজ
-----------

একটি এনভেলপ আচ্ছাদিত ভাইরাসের এনভেলপে বাকি ভাইরাস থেকে ভিন্ন পৃষ্ঠ প্রোটিন থাকে যা অ্যান্টিজেন হিসাবে কাজ করে। এই অ্যান্টিজেনগুলিকে অ্যান্টিবডি প্রোটিন চিনতে পারে এবং এই পৃষ্ঠ প্রোটিনগুলির মধ্যে একটির সাথে বিশেষভাবে আবদ্ধ হয়।

আজকাল এই অ্যান্টিজেন-প্রোটিনগুলি জিনগতভাবে তৈরি করা যেতে পারে (যেমন ট্রান্সজিন এশেরিকিয়া কোলাই) যা দ্রুত অ্যান্টিজেন পরীক্ষার (যা HBV-এর উপস্থিতি সনাক্ত করতে পারে) জন্য উপাদান তৈরি করতে সাহায্য করে।

এটি ভাইরাল হেপাটাইটিস বি রোগীদের (উপসর্গ সহ বা ছাড়া) সেরামে উপস্থিত থাকে। HBsAg (HBsAG বিরোধী seroconversion) এর বিরুদ্ধে অ্যান্টিবডি তৈরি করা রোগীদের সাধারণত অ-সংক্রামক বলে মনে করা হয়। ইমিউনোএসে দ্বারা HBsAg সনাক্তকরণ রক্ত পরীক্ষায়,চিকিৎসাক্ষেত্রে (অন্যান্য রোগ চিহ্নিতকারীর সাথে একত্রে) হেপাটাইটিস বি সংক্রমণ নির্ণয় করতে এবং ভাইরাস বিরোধক চিকিৎসা নিরীক্ষণে ব্যবহৃত হয়।

রোগবিজ্ঞানে, শিকাটা অরসিন কৌশল ব্যবহার করে HBsAg-এর উপস্থিতি দেখা হয়। এক্ষেত্রে সংক্রমিত যকৃত কোষে অ্যান্টিজেনের সাথে আবদ্ধ হওয়ার জন্য একপ্রকার প্রাকৃতিক রং ব্যবহার করা হয়।

ইতিবাচক HBsAg পরীক্ষার ফলাফল হেপাটাইটিস বি ভাইরাসের বিরুদ্ধে সাম্প্রতিক টিকা নেওয়ার কারণে হতে পারে তবে এই ইতিবাচকতা টিকা নেওয়ার পরে ১৪ দিনের বেশি থাকার কথা নয়।

ইতিহাস
------

একে সাধারণত অস্ট্রেলিয়া অ্যান্টিজেন বলা হয়। কারণ এটিকে প্রথম আমেরিকান গবেষণা চিকিৎসক এবং নোবেল পুরস্কার বিজয়ী বারুক স্যামুয়েল ব্লুমবার্গ একজন অস্ট্রেলীয় আদিবাসী ব্যক্তির সিরামে খুঁজে পান। এটিকে ১৯৬৮ সালে ভাইরোলজিস্ট আলফ্রেড প্রিন্স সিরাম হেপাটাইটিস সৃষ্টিকারী ভাইরাসের অংশ হিসাবে আবিষ্কার করেন।

হেপ্টাভ্যাক্স ১৯৮০-র দশকের একটি "প্রথম-প্রজন্মের" হেপাটাইটিস বি টিকা যেটি হেপাটাইটিস রোগীদের রক্তরস থেকে নেওয়া HBsAg থেকে তৈরি করা হয়েছিল। বর্তমানকালে টীকাগুলি ঈস্টে জন্মানো রিকম্বিন্যান্ট HBsAg থেকে তৈরি।

আরও দেখুন
---------

* HBcAg
* HBeAG

তথ্যসূত্র
---------

1. ↑  Guarascio P, Yentis F, Cevikbas U, Portmann B, Williams R (জানুয়ারি ১৯৮৩)। "Value of copper-associated protein in diagnostic assessment of liver biopsy"। *Journal of Clinical Pathology*। **36** (1): 18–23। ডিওআই:10.1136/jcp.36.1.18। পিএমআইডি 6185545। পিএমসি 498098 অবাধে প্রবেশযোগ্য। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Rysgaard CD, Morris CS, Drees D, Bebber T, Davis SR, Kulhavy J, Krasowski MD (সেপ্টেম্বর ২০১২)। "Positive hepatitis B surface antigen tests due to recent vaccination: a persistent problem"। *BMC Clinical Pathology*। **12** (1): 15। ডিওআই:10.1186/1472-6890-12-15 অবাধে প্রবেশযোগ্য। পিএমআইডি 23006828। পিএমসি 3515481 অবাধে প্রবেশযোগ্য। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Blumberg BS, Alter HJ, Visnich S (ফেব্রুয়ারি ১৯৬৫)। "A "New" Antigen in Leukemia Sera"। *JAMA*। **191** (7): 541–546। ডিওআই:10.1001/jama.1965.03080070025007। পিএমআইডি 14239025। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**মোলকালমুরু শাড়ি** হ'ল ঐতিহ্যবাহী রেশমী শাড়ি যা ভারতের কর্ণাটকের চিত্রদুর্গ জেলার মোলকালমুরুতে বোনা হয়। 

মোলকালমুরু কর্ণাটকের সীমান্তবর্তী চিত্রদুর্গা জেলার একটি শহর। এই শহরটি একটি বিশেষ পোশাক উৎপাদনের জন্য খ্যাত, যার নাম মোলকালমুরু শাড়ি। এই শাড়িগুলি সাধারণত রেশমের তৈরি হয় এবং প্রকৃতি থেকে অনুপ্রাণিত বিভিন্ন প্রাকৃতিক নিদর্শন প্রদর্শন করে।

২০১১ সালে, এর ভৌগোলিক নির্দেশক চিহ্ন অনুমোদিত হয়  এবং তার নম্বর ৫৩।  এই শাড়ির নকশার মূল উপাদানগুলির মধ্যে রয়েছে ফল, প্রাণী এবং ফুল।

পটভূমি
------

"মোলকালমুরু" নামটি কান্নাড় ভাষায় (কর্ণাটের আঞ্চলিক ভাষা) "ভাঙা হাঁটু" -র অনুবাদ। স্থানীয় জনশ্রুতি অনুসারে এই শহরটির নামকরণ করা হয়েছিল স্থানীয় এবং ব্রিটিশ সেনাদের মধ্যে যুদ্ধের পর। এই শহর ঘিরে রয়েছে বিভিন্ন পাহাড়, পাথুরে অঞ্চল, যার জন্য অনেক ব্রিটিশ সেনার হাঁটু ভেঙ্গে গিয়েছিল। আজ ইতিহাসবিদরা বিশ্বাস করেন যে, এই নামটি কেবল ব্রিটিশদের অহংকার চূর্ণ হওয়ার প্রতীকী উল্লেখ।

উপকরণ
-----

মালবেরি রেশমের সূত্র দিয়ে টানা দেওয়া হয় এবং বুননে চরকা রেশম ব্যবহার করা হয়। রেশমী সুতা সংগ্রহ করা হয় বেঙ্গালুরুর রেশম এক্সচেঞ্জ, ব্যক্তিগত ব্যবসায়ী এবং কর্ণাটক রেশম বিপণন বোর্ড থেকে।

তৈরির কৌশল
----------

মোলকালমুরু কর্ণাটক রাজ্যের একটি ঐতিহ্যবাহী শাড়ি। বয়নটি মূলত পিট তাঁতে ফ্লাই শাটল (কাপড় বোনার মাকু) বা থ্রো শাটল কৌশল দ্বারা করা হয়। তিনটি শাটল ব্যবহার হয়: জমিন অংশের জন্য একটি শাটল এবং উভয় পাড়ের জন্য দুটি শাটল।

বাজার
-----

বেঙ্গালুরু, মহীশূর, শিমোগা, গুলবার্গা, তামিলনাড়ু, কেরল এবং অন্ধ্র প্রদেশে এই শাড়ির চাহিদা রয়েছে। এই শাড়িগুলি মার্কিন যুক্তরাষ্ট্র ও অস্ট্রেলিয়ায়ও রফতানি করা হয়। শাড়ির চাহিদা বর্তমানে কমেছে। তবুও, মোলকালমুরু শাড়ি জনপ্রিয়।

আজকাল কম্পিউটার-এডেড ডিজাইন (সিএডি) নকশায় ব্যবহার করে ঐতিহ্যবাহী নিদর্শনগুলির চিত্র এই শাড়িতে ফুটিয়ে তোলা হয়।

আরো দেখুন
---------

* ইলকালের শাড়ি
* ব্যাড়গি লঙ্কা
* মহীশুর চন্দন তেল
* নবলগুন্দের দরি
* কুরগ কমলা

তথ্যসূত্র
---------

1. ↑  "'Pure silk varieties on display'"। *The Hindu*। ২৩ ডিসেম্বর ২০১১। সংগ্রহের তারিখ ৫ জানুয়ারি ২০২০।
2. ↑  Indian Patent Office
3. ↑  List of Geographical Indications in India
4. ↑  "Molakalmuru shining"। *Deccan Herald*।
5. ↑  "Karnataka's own Molakalmuru silk sarees go online"। *The New Indian Express*। ২৮ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০২১।
6. ↑  "Fact About Molakalmuru Sarees Of Karnataka"। *Utsavpedia* (ইংরেজি ভাষায়)। ২০১৭-০৩-০৫। সংগ্রহের তারিখ ২০২১-০৩-০৩।
7. ↑  "vikaspedia Domains"। *vikaspedia.in*। সংগ্রহের তারিখ ২০২১-০৩-০৩।
8. ↑  "Molakalmuru Sari Weaving of Karnataka – Asia InCH – Encyclopedia of Intangible Cultural Heritage" (ইংরেজি ভাষায়)। সংগ্রহের তারিখ ২০২১-০৩-০৩।
9. ↑  "Karnataka's heritage weaves"। *Deccan Herald* (ইংরেজি ভাষায়)। ২০২১-০২-১৩। সংগ্রহের তারিখ ২০২১-০৩-০৩।
**মিরাকল ইন্ডাস্ট্রিজ লিমিটেড** বাংলাদেশ সরকারের মালিকানাধীন একটি সংস্থা যা প্লাস্টিকের প্যাকেজিং তৈরি করে।

ইতিহাস
------

মিরাকল ইন্ডাস্ট্রিজ লিমিটেড ১৯৯৫ সালে রাষ্ট্রীয় মালিকানাধীন বাংলাদেশ রাসায়নিক শিল্প কর্পোরেশনের একটি সহযোগী সংস্থা হিসাবে প্রতিষ্ঠিত হয়েছিল। সংস্থাটি ঢাকা স্টক এক্সচেঞ্জের তালিকাভুক্ত। ২০০৫ সালে, ১১ তম বার্ষিক সাধারণ সভায় মিরাকল ইন্ডাস্ট্রিজ লিমিটেড তার শেয়ারহোল্ডারদের জন্য ১২.৫ শতাংশ লভ্যাংশ ঘোষণা করেছিলো। ২০১০ সালের নভেম্বরে, বাংলাদেশ সিকিউরিটিজ অ্যান্ড এক্সচেঞ্জ কমিশন অপ্রত্যাশিত দাম বৃদ্ধির জন্য সংস্থাটির শেয়ারের বাণিজ্য সাময়িকভাবে বন্ধ করে দিয়েছিল।

সংস্থাটি ২০০০ সালে ঢাকা স্টক এক্সচেঞ্জ ও চট্টগ্রাম স্টক এক্সচেঞ্জে তালিকাভুক্ত হয়। ডিসেম্বর ২০১৯ সালে বাংলাদেশ কেমিক্যাল ইন্ডাস্ট্রিজ কর্পোরেশন মিরাকল ইন্ডাস্ট্রিজ লিমিটেডের আর্থিক প্রতিবেদন নিয়ে আপত্তি জানায় এবং বাংলাদেশ সিকিউরিটিজ অ্যান্ড এক্সচেঞ্জ কমিশনকে তদন্ত করতে বলে। সংস্থাটিতে বাংলাদেশ কেমিক্যাল ইন্ডাস্ট্রিজ কর্পোরেশনের ২০ শতাংশ শেয়ার রয়েছে। একই মাসে সংস্থার মূলধনের ঘাটতির কারণে কারখানাটি অস্থায়ীভাবে বন্ধ ছিল।

২০২০ সালের অক্টোবরে, সংস্থার পরিচালকরা তাদের শেয়ারগুলো মেহমুদ ইক্যুইটিস লিমিটেডের কাছে বিক্রির পরিকল্পনা ঘোষণা করেছিলেন।

তথ্যসূত্র
---------

1. ↑  "Miracle"। *miracle.com.bd*। সংগ্রহের তারিখ ২৫ অক্টোবর ২০২০।
2. ↑  "Miracle Industries okays 12.5pc dividend"। *archive.thedailystar.net*। The Daily Star। ১১ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৫ অক্টোবর ২০২০।
3. ↑  "SEC lifts suspension of 14 companies"। *bdnews24.com*। সংগ্রহের তারিখ ২৫ অক্টোবর ২০২০।
4. ↑  "BCIC disputes Q1 financial report of Miracle Industries"। *The Financial Express* (ইংরেজি ভাষায়)। সংগ্রহের তারিখ ২৫ অক্টোবর ২০২০। [*স্থায়ীভাবে অকার্যকর সংযোগ*]
5. ↑  "Miracle closed, shares halted"। *Dhaka Tribune*। ৩ ডিসেম্বর ২০১৯। সংগ্রহের তারিখ ২৫ অক্টোবর ২০২০।
6. ↑  "Four directors intend to leave Miracle Industries"। *The Business Standard* (ইংরেজি ভাষায়)। ৮ সেপ্টেম্বর ২০২০। সংগ্রহের তারিখ ২৫ অক্টোবর ২০২০।
**শমু মুখার্জী** (বা **শমু মুখোপাধ্যায়**; ১৯ জুন, ১৯৪৪ – ১০ এপ্রিল, ২০০৮) হলেন একজন ভারতীয় পরিচালক, লেখক ও নির্মাতা।

জন্ম ও পরিবার
-------------

শমু মুখার্জী ১৯৪৩ সালে জন্মগ্রহণ করেন। তিনি পিতা শশধর মুখার্জী ও মা সতী দেবীর চতুর্থ সন্তান। তাঁর পিতা শশধর ফিল্মালয় স্টুডিওসের স্বত্বাধিকারী ছিলেন।[] তাঁর মা গাঙ্গুলী ভাইদের একমাত্র বোন ছিলেন। শমু মুখার্জী অভিনেত্রী তনুজাকে বিবাহ করেন। তাঁদের কন্যা অভিনেত্রী কাজল মুখার্জী ও তানিশা মুখার্জী মুখার্জী-সমর্থ পরিবারের অন্তর্ভুক্ত। শমুর বড় ভাই হলেন প্রয়াত রণো মুখার্জী, প্রয়াত জয় মুখার্জী (১৯৬০-এর দশকের সফল অভিনেতা) ও দেব মুখার্জী এবং ছোট ভাই সুবীর মুখার্জী। অভিনেত্রী রানী মুখার্জী ও সর্বাণী মুখার্জী হলেন তাঁর ভ্রাতুষ্পুত্রী/ভাইঝি এবং অয়ন মুখার্জী হলেন তাঁর ভ্রাতুষ্পুত্র/ভাইপো। ২০০৮ সালের ১০ এপ্রিল তারিখে ৬৪ বছর বয়সী শমু মুখার্জী হৃদরোগে মারা যান।

চলচ্চিত্র
---------

| বছর | চলচ্চিত্র | পরিচালক | চিত্রনাট্য | প্রযোজক |
| --- | --- | --- | --- | --- |
| ১৯৭২ | *এক বার মুস্কুরা দো* | রাম মুখার্জী | হ্যাঁ | হ্যাঁ |
| ১৯৭৩ | *নানহা শিকারী* | হ্যাঁ | হ্যাঁ | হ্যাঁ |
| ১৯৭৮ | *ছলিয়া বাহু* | জয় মুখার্জী | হ্যাঁ | হ্যাঁ |
| ১৯৮১ | *ফিফটি ফিফটি* | হ্যাঁ | হ্যাঁ | হ্যাঁ |
| ১৯৮৫ | *লাভার বয়* | হ্যাঁ | হ্যাঁ | হ্যাঁ |
| ১৯৯০ | *পাত্থর কে ইনসান* | হ্যাঁ | হ্যাঁ | হ্যাঁ |
| ১৯৯৪ | *সংগদিল সনম* | হ্যাঁ | হ্যাঁ | হ্যাঁ |

তথ্যসূত্র
---------

1. ↑  গুগল বইয়ে *Mahanayak Uttam Kumar Cultural Guide*

বহিঃসংযোগ
---------

* ইন্টারনেট মুভি ডেটাবেজে শমু মুখার্জী (ইংরেজি)
***আপ কি আদালত*** (হিন্দি: आप की अदालत; অনু. আপনার আদালত) হলো একটি ভারতীয় ধারাবাহিক টেলিভিশন অনুষ্ঠান, যেটি সাংবাদিক রজত শর্মা উপস্থাপন করেন। অনুষ্ঠানটি ১৯৯৩ সালে শুরু হয়েছিল। ২০০৪ সাল পর্যন্ত জি টিভি-তে সম্প্রচারিত হয়েছিল এবং ২০০৪ এর পর থেকে ইন্ডিয়া টিভি-তে সম্প্রচারিত হয়। এটি ভারতীয় টেলিভিশনের ইতিহাসে দীর্ঘতম চলমান অনুষ্ঠান। ২০১৪ সালে নয়াদিল্লি'র প্রগতি ময়দানে এর ২১ তম বার্ষিকী উদযাপন করা হয়েছিল।

অনুষ্ঠানের বিষয়বস্তু
---------------------

এই অনুষ্ঠানের সেটআপটি একটি আদালত কক্ষের মতো, যেখানে একজন সেলিব্রিটিকে সাক্ষী হিসেবে আনা হয় এবং উপস্থাপক রজত শর্মা আইনজীবী হিসেবে কাজ করেন। রজত শর্মা ওই সেলিব্রিটিদের বিরুদ্ধে বিভিন্ন অভিযোগ উপস্থাপন করে ওই বিষয়ে জিজ্ঞাসাবাদ করেন। এই অনুষ্ঠানে শীর্ষস্থানীয় রাজনীতিবিদ, বলিউড তারকা থেকে শুরু করে ক্রীড়াবিদ এবং আধ্যাত্মিক গুরুদেরও আনা হয়েছে।

ইতিহাস
------

*আপ কি আদালত* ভারতের সবচেয়ে দীর্ঘমেয়াদী এবং ভারতীয় টেলিভিশনের সবচেয়ে শক্তিশালী চলমান অনুষ্ঠান, যা ১৯৯৩ সাল থেকে কোটি কোটি দর্শকদের আকর্ষণ করে।
ভারতের প্রধানমন্ত্রী নরেন্দ্র মোদী, সাবেক রাষ্ট্রপতি প্রণব মুখোপাধ্যায়, বলিউডের সুপারস্টার শাহরুখ খান, সালমান খান, আমির খান, যোগগুরু রামদেব সহ প্রচুর শীর্ষস্থানীয় ব্যক্তির সাক্ষাৎকার নেওয়া হয়েছে এই অনুষ্ঠানে। সকল সাক্ষাৎকার নিয়েছেন উপস্থাপক রজত শর্মা।
১৯৯৪ সালে বলিউডের প্রথম সুপারস্টার রাজেশ খান্না এই অনুষ্ঠানের ৫০ তম পর্বে এসেছিলেন। ১৯৯৫ সালে শিবসেনার প্রতিষ্ঠাতা বাল ঠাকরে এসেছিলেন। অনুষ্ঠানে রজত শর্মা জম্মু ও কাশ্মীরের বিচ্ছিন্নতাবাদী নেতা ইয়াসিন মালিকেরও সাক্ষাৎকার নিয়েছেন।
ইন্ডিয়া টিভি ২০১৪ সালে নয়াদিল্লি'র প্রগতি ময়দানে এই অনুষ্ঠানের ২১ তম বার্ষিকী উদযাপন করে।

তথ্যসূত্র
---------

1. ↑  News, India TV। "Aap Ki Adalat - Watch Live TV on India TV news"। *www.indiatvnews.com* (ইংরেজি ভাষায়)। সংগ্রহের তারিখ ২০২৩-১২-০৭।
2. ↑  "Defining Moments: Rajat Sharma: A difficult climb"। *afaqs!*। ২০১১-০৭-১৮। সংগ্রহের তারিখ ২০২৩-১২-০৭।
3. ↑  "AAP KI ADALAT : A DESERVING CELEBRATION OF 21 YEARS"। *www.indiatvnews.com*। সংগ্রহের তারিখ ২০২৩-১২-০৭।
4. ↑  "Narendra Modi greets Pranab Mukherjee as India TV's Iconic Show Aap Ki Adalat Completes 21 Years"। *India Forums* (ইংরেজি ভাষায়)। সংগ্রহের তারিখ ২০২৩-১২-০৭।
5. ↑  News, India TV। "Aap Ki Adalat - Watch Live TV on India TV news"। *www.indiatvnews.com* (ইংরেজি ভাষায়)। সংগ্রহের তারিখ ২০২৩-১২-১৬।
6. ↑  "What Aap Ki Adalat's 21st anniversary tells us: Even journos can't ignore Bollywood glam-Bollywood News , Firstpost"। *Firstpost* (ইংরেজি ভাষায়)। ২০১৪-১২-০৮। সংগ্রহের তারিখ ২০২৩-১২-১৬।

বহিঃসংযোগ
---------

* ইন্টারনেট মুভি ডেটাবেজে *আপ কি আদালত*  (ইংরেজি)